pythainlp/thaigov-v2-corpus-22032023 huggingface dataset:
วันจันทร์ที่ 24 สิงหาคม 2563
"อนุชา" ขับเคลื่อนกองทุนหมู่บ้าน หวังให้ตระหนักถึงหน้าที่ความรับผิดชอบ เป็นกลไกสนองนโยบายรัฐบาล ช่วยกระตุ้นเศรษฐกิจฐานราก
นายอนุชา นาคาศัย รัฐมนตรีประจำสำนักนายกรัฐมนตรี ขับเคลื่อนกองทุนหมู่บ้าน หวังให้ตระหนักถึงหน้าที่ความรับผิดชอบ เป็นกลไกสนองนโยบายรัฐบาล ช่วยกระตุ้นเศรษฐกิจฐานรากพัฒนาประเทศ ให้ก้าวหน้าอย่างยั่งยืน
วันนี้ (24 สิงหาคม 2563) เวลา 14.00 น. ณ ร้านค้าชุมชนประชารัฐตำบลกระแสบน หมู่ที่ 14 ตำบลกระแสบน อำเภอแกลง จังหวัดระยอง นายอนุชา นาคาศัย รัฐมนตรีประจำสำนักนายกรัฐมนตรี เปิดโครงการตรวจเยี่ยมและมอบนโยบายการดำเนินงานกองทุนหมู่บ้านและชุมชนเมืองพื้นที่จังหวัดระยอง โดยมีผู้อำนวยการสำนักงานกองทุนหมู่บ้านและชุมชนเมืองแห่งชาติ นายอำเภอแกลง หัวหน้าส่วนราชการ คณะกรรมการร้านค้าชุมชนประชารัฐตำบลคลองปูน คณะกรรมการเครือข่ายกองทุนหมู่บ้านและชุมชนเมือง และประชาชนเข้าร่วม
ภายหลังการตรวจเยี่ยม นายอนุชา นาคาศัย รัฐมนตรีประจำสำนักนายกรัฐมนตรีกล่าวมอบนโยบายว่า รัฐบาลมีนโยบายขับเคลื่อนงานกองทุนหมู่บ้านมาทุกระยะ แต่ละปีรัฐบาลจะจัดสรรงบประมาณ และเงินลงทุนในระดับชุมชนผ่านกองทุนหมู่บ้านและชุมชนเมือง โดยสนับสนุนเงินทุนแก่กองทุนหมู่บ้านและชุมชนเมือง ในรูปแบบต่าง ๆ ทั้งเงินกู้ยืม เงินให้ไปพัฒนา และให้ไปประกอบธุรกิจที่เกิดประโยชน์ต่อประชาชนในหมู่บ้านและชุมชน ซึ่งพิสูจน์ให้เห็นว่ากองทุนหมู่บ้านและชุมชนเมืองมีศักยภาพในการบริหารจัดการเงินทุน จึงขอให้กองทุนหมู่บ้านตระหนักถึงหน้าที่ความรับผิดชอบในการที่จะเป็นกลไกการสนองนโยบายของรัฐบาล ช่วยขับเคลื่อนเศรษฐกิจฐานราก สนับสนุนให้ประชาชนได้มีส่วนร่วมในการพัฒนาประเทศ ให้ก้าวหน้าอย่างยั่งยืนตามเจตนารมณ์ของรัฐบาล
รัฐมนตรีประจำสำนักนายกรัฐมนตรีกล่าวว่าภารกิจหรือกิจกรรมใด ๆ ที่จะเกิดขึ้น ขอให้พิจารณาถึงความต้องการของสมาชิกและประชาชนในหมู่บ้านเป็นอันดับแรก ซึ่งความเสียสละของคณะกรรมการกองทุนหมู่บ้านที่ทำหน้าที่บริหารจัดการเงินทุน บริหารจัดการโอกาสที่ได้มาคือปัจจัยความสำเร็จของกองทุนหมู่บ้าน และความสำเร็จอีกส่วนหนึ่งคือวินัยและการมีส่วนร่วมของสมาชิก ถ้าทั้งสองส่วนร่วมกันไปในทิศทางเดียวกัน กองทุนหมู่บ้านและชุมชนจะเติบโตและเป็นที่พึ่งเกิดประโยชน์สูงสุดต่อประชาชนอย่างแท้จริง
--------------------
กลุ่มประชาสัมพันธ์และเผยแพร่ สำนักโฆษก
วันพุธที่ 9 กันยายน 2563
บีโอไอร่วมเป็นวิทยากรโครงการตลาดทุนพบภาครัฐครั้งที่ 3/2563
บีโอไอร่วมเป็นวิทยากรโครงการตลาดทุนพบภาครัฐครั้งที่ 3/2563
บีโอไอร่วมเป็นวิทยากรโครงการตลาดทุนพบภาครัฐครั้งที่ 3/2563
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน (บีโอไอ) (กลาง)เป็นวิทยากรในงานเสวนาออนไลน์ (Webinar) หัวข้อ “โครงการตลาดทุนพบภาครัฐ ครั้งที่ 3/2563:ทิศทางการลงทุนในภาคการผลิตและบริการในไทยหลังจากวิกฤต COVID-19” จัดโดยสภาธุรกิจตลาดทุนไทย โดยมีนายไพบูลย์ นลินทรางกูร ประธานกรรมการ สภาธุรกิจตลาดทุนไทย (ที่ 2 จากซ้าย) เป็นผู้ดำเนินรายการ และนางลัษมณ อรรถาพิช รองเลขาธิการคณะกรรมการนโยบายเขตพัฒนาพิเศษภาคตะวันออก สำนักงานคณะกรรมการนโยบายเขตพัฒนาพิเศษภาคตะวันออก (สกพอ.) ร่วมเป็นวิทยากร เมื่อเร็วๆ นี้
วันอังคารที่ 8 กันยายน 2563
รัฐบาลเห็นชอบยกเว้นค่าทางด่วนหมายเลข 7และ 9 ช่วงวันหยุดยาวต่อเนื่อง
วันศุกร์ที่ 4 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบยกเว้นค่าธรรมเนียมการใช้ยานยนต์บนทางหลวงพิเศษหมายเลข 7 ช่วงกรุงเทพฯ - เมืองพัทยา และทางหลวงพิเศษหมายเลข 9 สายถนนวงแหวนรอบนอกกรุงเทพฯ (ถนนกาญจนาภิเษก) ตอนบางปะอิน – บางพลี และ ตอนพระประแดง – บางแค ช่วงพระประแดง – ต่างระดับบางขุนเทียน เพื่ออำนวยความสะดวกให้กับประชาชนที่เดินทางในช่วงวันหยุดยาว หลัง ครม. มีมติให้วันที่ 4 และ 7 ก.ย. 63 เป็นวันหยุดชดเชยเทศกาลสงกรานต์ปี 2563 โดยมีผลตั้งแต่เวลา 00.01 น. ของวันที่ 3 ก.ย. 63 จนถึงเวลา 24.00 น. ของวันที่ 8 ก.ย. 63 ซึ่งคาดว่าจะช่วยลดปัญหาการจราจรติดขัดบริเวณหน้าด่านเก็บเงิน ช่วยประหยัดพลังงาน และส่งเสริมการท่องเที่ยวภายในประเทศอีกด้วย
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอาทิตย์ที่ 13 กันยายน 2563
เลี้ยงเด็กทารกอย่างไรให้ปลอดภัยจากเชื้อไวรัสโควิด-19 ??
ปฏิบัติดังนี้
A : สิ่งที่ต้องทำ คือ 1.ต้องสวมหน้ากากอนามัยตลอดเวลา
2.ล้างมือก่อนสัมผัสเด็กทุกครั้ง
3.อุ้มเด็กหันหน้าเข้าหาตัวถ้าต้องไปฉีดวัคซีน
4.หากพบมีไข้ ไอ ให้งดอยู่ใกล้ตัวเด็กทารกอย่างเด็ดขาด
5.เด็กที่เริ่มคลานต้องหมั่นล้างมือบ่อยๆ
วันพฤหัสบดีที่ 27 สิงหาคม 2563
นายกรัฐมนตรี เปิดงาน “เกษตรสร้างชาติ ครั้งที่ 2
นายกรัฐมนตรี เปิดงาน “เกษตรสร้างชาติ ครั้งที่ 2 และสัมมนารวมพลคนสร้างชาติ” พร้อมเชิญชวนมาเป็นส่วนหนึ่งในการขับเคลื่อนชาติและเห็นถึงพลังของพี่น้องเกษตรกรไทย
พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เป็นประธานกล่าวปาฐกถาพิเศษ ภายใต้หัวข้อ “เกษตรทางรอดของประเทศไทย” ในพิธีเปิดงานเกษตรสร้างชาติ ครั้งที่ 2 และการสัมมนารวมพลคนสร้างชาติ โดยมีนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ และผู้บริหารของกระทรวงเกษตร ร่วมให้การต้อนรับ ซึ่งกระทรวงเกษตรและสหกรณ์ โดยกรมส่งเสริมการเกษตร จัดขึ้นระหว่างวันที่ 27 – 30 สิงหาคม 2563 ตั้งแต่เวลา 10.00 – 20.00 น. ณ ฮอลล์ 9 - 10 อิมแพคเมืองทองธานี
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ กล่าวว่า วัตถุประสงค์ของการจัดงานในครั้งนี้ เพื่อให้มีส่วนสำคัญในการขับเคลื่อนเศรษฐกิจฐานราก เชื่อมโยงกับเศรษฐกิจมหภาค รวมทั้งการสร้างโอกาสให้กับพี่น้องเกษตรกร โดยการส่งเสริมให้เกษตรกรพัฒนายกระดับสินค้าเกษตร และแสดงศักยภาพในการผลิตสินค้าเกษตร เพื่อเข้าสู่การแข่งขันในตลาดโลกได้อย่างมีประสิทธิภาพ จากตลาดท้องถิ่น ตลาดภูมิภาค สู่ตลาดต่างประเทศ และตลาดออนไลน์ ให้คนเมืองได้เห็นอย่างเป็นรูปธรรม และเปิดโอกาสในการแลกเปลี่ยนเรียนรู้ระหว่างกัน ทั้งเกษตรกร ผู้ผลิต และผู้บริโภค ซึ่งจะส่งผลดีต่อเศรษฐกิจฐานราก ทำให้มีการกระจายตัวของรายได้มากขึ้น ตลอดจนสามารถเชื่อมโยงระหว่างผู้ผลิตและผู้บริโภคได้โดยตรง
จึงขอเชิญชวนพี่น้องประชาชน ผู้ประกอบการ นักธุรกิจ และผู้ที่สนใจเข้าเยี่ยมชมงาน ร่วมเป็นส่วนหนึ่งในการขับเคลื่อนภาคการเกษตร และทำความเข้าใจว่าเกษตรสร้างชาติได้อย่างไร และสินค้าเกษตรไทย พร้อมไปตลาดโลกแล้ว
วันพฤหัสบดีที่ 17 กันยายน 2563
อสม.หมอประจำบ้าน ร่วมขับเคลื่อนตำบลวิถีชีวิตใหม่ปลอดภัยจากโควิด 19
กระทรวงสาธารณสุข พัฒนายกระดับ อสม. เป็นหมอประจำบ้าน แกนนำเฝ้าระวัง ควบคุมป้องกันโรคในชุมชน พร้อมเปิดเมือง เปิดพื้นที่สาธารณะ สู่ตำบลวิถีชีวิตใหม่ ปลอดภัยจากโควิด 19
กระทรวงสาธารณสุข พัฒนายกระดับ อสม. เป็นหมอประจำบ้าน แกนนำเฝ้าระวัง ควบคุมป้องกันโรคในชุมชน พร้อมเปิดเมือง เปิดพื้นที่สาธารณะ สู่ตำบลวิถีชีวิตใหม่ ปลอดภัยจากโควิด 19
วันนี้ (17 กันยายน 2563) ที่จังหวัดบุรีรัมย์ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ นายแพทย์พงศ์เกษม ไข่มุกด์ ผู้ตรวจราชการกระทรวงสาธารณสุข เขตสุขภาพที่ 9 นายธัชกร หัตถาธยากูล ผู้ว่าราชการจังหวัดบุรีรัมย์ และคณะผู้บริหาร เปิดการประชุมวิชาการอาสาสมัครสาธารณสุขประจำหมู่บ้าน (อสม.) ในการขับเคลื่อนตำบลวิถีชีวิตใหม่ ปลอดภัยจากโควิด 19 เป็นเวทีแลกเปลี่ยนเรียนรู้ในเฝ้าระวัง ควบคุม ป้องกันการแพร่กระจายเชื้อในชุมชน นำเสนอวิชาการในรูปแบบนิทรรศการมีชีวิต จัดโดยศูนย์สนับสนุนบริการสุขภาพที่ 9 นครราชสีมา ร่วมกับชมรม อสม. เขตบริการสุขภาพที่ 9 โดยมีผู้เข้าร่วมประชุมกว่า 800 คน
นายอนุทินกล่าวว่า อาสาสมัครสาธารณสุขประจำหมู่บ้าน (อสม.) นับเป็นกำลังที่สำคัญและเป็นกลไกที่เข้มแข็งของระบบสาธารณสุขของประเทศไทย ดูแลสุขภาพประชาชนในชุมชนมากว่า 40 ปี ซึ่งในช่วงสถานการณ์โรคโควิด 19 ที่ผ่านมา อสม. เป็นส่วนหนึ่งที่ช่วยให้ประเทศผ่านพ้นวิกฤตินั้นมาได้ จนเป็นที่ยอมรับจากองค์การอนามัยโลก และนานาประเทศทั่วโลกมาแล้ว ซึ่งพลเอก ประยุทธ์ จันทร์โอชา นายกรัฐมนตรี ได้อนุมัติค่าตอบแทนการปฏิบัติงานในสถานการณ์โควิด 19 จำนวน 7 เดือน เป็นเงิน 3,500 บาท เพิ่มจากค่าป่วยการตามปกติ เป็นการตอบแทนที่ อสม.ทุกท่านได้ทุ่มเท ดูแล ป้องกัน ให้ประชาชนทุกคนปลอดภัยจากทุกโรคไม่ใช่เฉพาะโรคโควิด 19
นายอนุทินกล่าวต่อว่า กระทรวงสาธารณสุข ได้จัดการประชุมวิชาการอาสาสมัครสาธารณสุขประจำหมู่บ้าน (อสม.) ทั้งหมด 4 ภาค โดยเริ่มจากภาคอีสานเป็นภาคแรก เพื่อให้อสม.ได้รับความรู้เกี่ยวกับการปฐมพยาบาลเบื้องต้น นำไปดูแลประชาชนในพื้นที่ เป็นการลดอัตราการเข้ารับรักษาในโรงพยาบาล ซึ่ง อสม.จะเป็นหมอคนแรกที่ให้การดูแล หากอาการไม่ดีขึ้น ก็ให้ส่งต่อไปหาหมอคนที่ 2 ที่รพ.สต. และจะมีระบบส่งต่อไปยังหมอครอบครัวที่โรงพยาบาลใหญ่ซึ่งเป็นหมอคนที่ 3 คนไทยจะมีหมอถึงสามหมอที่จะดูแลสุขภาพ
“อสม.ทุกคนเป็นพลังในการขับเคลื่อนงานของกระทรวงสาธารณสุข เป็นหมอประจำครอบครัว ให้ความรู้และพัฒนาสุขภาพของประชาชน ดูแลตนเองได้ โดยเฉพาะในช่วงสถานการณ์โรคโควิด 19 การที่จะไม่เจอผู้ป่วยในประเทศไม่ใช่เป้าหมายของเรา แต่เป้าหมายของเราคือหากมีผู้ติดเชื้อที่ไหน อสม.จะไปหาเจอที่นั่น” นายอนุทินกล่าว
ทั้งนี้ ได้มอบรางวัลเชิดชูเกียรติให้กับ อสม.ดีเด่นระดับชาติ จำนวน 3 รางวัล ระดับภาคตะวันออกเฉียงเหนือ จำนวน 9 รางวัล และพื้นที่ต้นแบบการส่งเสริมความรอบรู้ด้านสุขภาพ ประจำปี 2563 จำนวน 13 แห่ง ที่ได้เสียสละ อุทิศกำลังกาย กำลังใจ ในการดูแลสุขภาพของพี่น้องประชาชนในพื้นที่ จนเกิดผลงานอันเป็นที่ประจักษ์
*********************************** 17 กันยายน 2563
**********************
วันอังคารที่ 25 สิงหาคม 2563
กระทรวงยุติธรรมประชุมคณะอนุกรรมการให้ความช่วยเหลือประจำกรุงเทพมหานคร และที่เกินอำนาจของคณะอนุกรรมการให้ความช่วยเหลือประจำจังหวัด คณะที่ ๑ ครั้งที่ ๑๒/๒๕๖๓
กระทรวงยุติธรรมประชุมคณะอนุกรรมการให้ความช่วยเหลือประจำกรุงเทพมหานคร และที่เกินอำนาจของคณะอนุกรรมการให้ความช่วยเหลือประจำจังหวัด คณะที่ ๑ ครั้งที่ ๑๒/๒๕๖๓
ในวันอังคารที่ ๒๕ สิงหาคม ๒๕๖๓ เวลา ๑๓.๓๐ น.
ณ ห้องประชุมกระทรวงยุติธรรม ๕ ชั้น ๙ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ
นายประสาร มหาลี้ตระกูล รองปลัดกระทรวงยุติธรรม
เป็นประธานการประชุมคณะอนุกรรมการให้ความช่วยเหลือประจำกรุงเทพมหานคร
และที่เกินอำนาจของคณะอนุกรรมการให้ความช่วยเหลือประจำจังหวัด คณะที่ ๑ ครั้งที่ ๑๒/๒๕๖๓
โดยที่ประชุมรับทราบ การให้ความช่วยเหลือประชาชนของกรุงเทพมหานคร
ตั้งแต่วันที่ ๑ ตุลาคม ๒๕๖๒ ถึงวันที่ ๒๐ สิงหาคม ๒๕๖๓
สำนักงานกองทุนยุติธรรมรับคำขอรับความช่วยเหลือรวมทั้งสิ้น ๓๗๓ ราย
แยกเป็นคำขอรับความช่วยเหลือปล่อยชั่วคราวผู้ต้องหาหรือจำเลย จำนวน ๒๘๐ ราย
และคำขอรับความช่วยเหลือประชาชนในการดำเนินคดี จำนวน ๙๓ ราย
ดำเนินการเสร็จสิ้นแล้วจำนวนทั้งหมด ๓๐๒ ราย คิดเป็นร้อยละ ๘๐.๙๗
นอกจากนี้ ที่ประชุมรับทราบรายงานผลการพิจารณาคำขอรับความช่วยเหลือกรณีเร่งด่วนที่ไม่สามารถ
เสนอคำขอรับความช่วยเหลือให้คณะอนุกรรมการให้ความช่วยเหลือประจำกรุงเทพมหานคร
และที่เกินอำนาจของคณะอนุกรรมการให้ความช่วยเหลือประจำจังหวัด คณะที่ ๑ พิจารณาได้
นอกจากนี้ ที่ประชุมพิจารณาคำขอรับความช่วยเหลือเสนอคณะอนุกรรมการให้ความช่วยเหลือ
ประจำกรุงเทพมหานครฯ คณะที่ ๑ จำนวน ๘ ราย จำนวน๑๑ เรื่อง
ประกอบด้วย คำขอรับความช่วยเหลือการขอปล่อยชั่วคราวผู้ต้องหาหรือจำเลย จำนวน ๕ ราย ๕ เรื่อง
คำขอรับความช่วยเหลือในการดำเนินคดี จำนวน ๓ ราย ๖ เรื่องเป็นต้น
วันศุกร์ที่ 28 สิงหาคม 2563
พิธีลงนามบันทึกข้อตกลงความร่วมมือระหว่างบริษัท เอเอ็มอาร์ เอเซีย และบริษัทไอทีเซค (ไทยแลนด์) จำกัด
นายธีระยุทธ วานิชชัง ผู้ช่วยรัฐมนตรีประจำกระทรวงอุตสาหกรรม เป็นประธานในพิธีลงนามบันทึกข้อตกลงความร่วมมือระหว่างบริษัท เอเอ็มอาร์ เอเชีย และบริษัทไอทีเซค (ไทยแลนด์) จำกัด ณ โรงแรม เดอะเวสทิน แกรนด์ สุขุมวิท กรุงเทพฯ
วันนี้ (28 สิงหาคม 2563) นายธีระยุทธ วานิชชัง ผู้ช่วยรัฐมนตรีประจำกระทรวงอุตสาหกรรม เป็นประธานในพิธีลงนามบันทึกข้อตกลงความร่วมมือระหว่างบริษัท เอเอ็มอาร์ เอเชีย และบริษัทไอทีเซค (ไทยแลนด์) จำกัด โดยมี นายมารุต ศิริโก (กรรมการผู้จัดการบริษัท เอเอ็มอาร์ เอเซีย จำกัด) และ นายวารินทร์ แคร่า (CEO บริษัท ITSEC ASIA Co.,LTD) ให้การต้อนรับ ณ โรงแรม เดอะเวสทิน แกรนด์ สุขุมวิท กรุงเทพฯ
พิธีลงนามฯ ดังกล่าว มีวัตถุประสงค์เพื่อพัฒนาธุรกิจให้สอดคล้องกับแนวทางยุทธศาสตร์ของภาครัฐ ในเรื่องการรักษาความมั่นคงปลอดภัยไซเบอร์แห่งชาติ ซึ่งเป็นการพัฒนาให้สอดคล้องกับแนวทางยุทธศาสตร์ กระทรวงอุตสาหกรรม ในด้านการส่งเสริมและพัฒนาอุตสาหกรรมผู้ประกอบการ ให้มีทักษะการผลิต การบริหารจัดการเทคโนโลยีและนวัตกรรมให้เกิดสมรรถนะสูงสุด รวมถึงความมั่นคงปลอดภัยไซเบอร์ ให้เท่าเทียมกับระดับนานาชาติ และสามารถพัฒนาอุตสาหกรรมที่ใช้ปัจจัยการผลิตภายในประเทศให้มีความมั่นคงปลอดภัยไซเบอร์ในการเพิ่มมูลค่าให้สูงขึ้น ให้เป็นไปตามความต้องการในภาคอุตสาหกรรมอย่างต่อเนื่อง และตามมาตรฐานสากล
วันพุธที่ 2 กันยายน 2563
“เฉลิมชัย”สั่ง “การยางฯ”เร่งเครื่องดันไทยเป็นฮับถุงมือยางโลก
“เฉลิมชัย”สั่ง “การยางฯ”เร่งเครื่องดันไทยเป็นฮับถุงมือยางโลก จับมือ “พาณิชย์” ชิงตลาด4 หมื่นล้านชิ้น
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์แถลงวันนี้(2ก.ย.) ว่าดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ได้สั่งการให้การยางแห่งประเทศไทย(กยท.)เร่งขับเคลื่อนให้ประเทศไทยเป็นฮับถุงมือยางของโลกโดยใช้โมเดล “เกษตรผลิตพาณิชย์ตลาด”รุกตลาดถุงมือยางซึ่งคาดการณ์ภาวะตลาดในปี 2563 ว่าจะมีความต้องการใช้กว่า 3.6 แสนล้านชิ้น มูลค่าไม่ต่ำกว่า 40,000 ล้านบาท ซึ่งเมื่อพิจารณาจากตัวเลขการส่งออกถุงมือยางของไทย ซึ่งเป็นอันดับ 2 ของโลกและมีอัตราการเติบโตอยู่ที่ 8–15% จึงเป็นข้อได้เปรียบและโอกาสที่ดีของชาวสวนยางและผู้ประกอบการอุตสาหกรรมถุงมือยางของไทยทั้งตลาดเดิมและการเปิดตลาดในกลุ่มประเทศผู้ใช้ถุงมือยางรายใหม่ที่มีความต้องการใช้ถุงมือยางเพิ่มมากขึ้น จากสถานการณ์การระบาดของโควิด-19 โดยการใช้น้ำยางพาราของไทย ซึ่งถือเป็นเบอร์หนึ่งของโลกในการส่งออกน้ำยางเป็นวัตถุดิบในการผลิตถุงมือยางพาราแท้ 100 %
นายอลงกรณ์กล่าวต่อไปว่า ในวันพุธหน้า(9 ก.ย.)คณะกรรมการติดตามและเสนอมาตรการแก้ไขปัญหาราคายางและรักษาเสถียรภาพราคายางจะมีการประชุมครั้งที่ 5/2563ซึ่งตนในฐานะประธานจะมอบนโยบายให้ศูนย์เทคโนโลยีเกษตรและนวัตกรรม(ศูนย์AIC: Agritech and InnovationCenter)สนับสนุนกยท.ในการสร้างนวัตกรรมผลิตภัณฑ์จากยางพาราธรรมชาติด้วยการวิจัยและพัฒนาเพื่อยกระดับรายได้ชาวสวนยางสร้างเสถียรภาพราคายางและเพิ่มมูลค่าผลิตภัณฑ์ยางทั้งต้นน้ำถึงปลายน้ำอย่างยั่งยืน
นายณกรณ์ ตรรกวิรพัท ผู้ว่าการการยางแห่งประเทศไทย กล่าวว่า แนวโน้มของอุตสาหกรรมแปรรูปยางของไทยเป็นไปในทิศทางที่ดี โดยเฉพาะถุงมือยาง ทั้งนี้ กยท. ได้ออกมาตรการโครงการสนับสนุนสินเชื่อผู้ประกอบการผลิตภัณฑ์ยาง วงเงิน 25,000 ล้านบาท เพื่อให้กับผู้ประกอบกิจการยางขั้นปลายน้ำ ในการขยายกำลังการผลิต ปรับเปลี่ยนเครื่องจักรการผลิต ซึ่งต้องเป็นผู้ประกอบการแปรรูปผลิตภัณฑ์ยางต่างๆ ทั้งผลิตภัณฑ์ยางจากน้ำยางข้น และยางแห้ง เป็นการส่งเสริมให้อุตสาหกรรมยางของประเทศไทยมีความเข้มแข็งในการเป็นผู้นำการผลิตและการส่งออกยางและผลิตภัณฑ์ยางของโลก โดยการผลักดันให้ ประเทศไทยเป็นศูนย์กลางการผลิตถุงมือยางธรรมชาติของโลกตามนโยบายของ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์
นายณกรณ์ กล่าวเพิ่มเติมว่า กยท. ได้ร่วมมือและบูรณาการกับหลายภาคส่วน เพื่อให้เกิดการพัฒนาอุตสาหกรรมยางทั้งระบบอย่างยั่งยืน อาทิ สำนักงานคณะกรรมการส่งเสริมการลงทุน (BOI)เร่งส่งเสริมการลงทุนในกิจการยางพารา เพื่อสนับสนุนผู้ประกอบกิจการยาง และสถาบันเกษตรกรชาวสวนยาง ทั้งด้านการเพิ่มขีดความสามารถด้านการแข่งขัน ด้านการลงทุน และด้านการบริการผ่านมาตรการต่างๆ กระทรวงพาณิชย์ โดยกรมส่งเสริมการค้าระหว่างประเทศในการผลักดันเรื่องการตลาด การลงทุน และการสร้างความเชื่อมั่นให้กับผลิตภัณฑ์ยางของไทย จัดกิจกรรมส่งเสริมการส่งออกสินค้าไทยผ่านกิจกรรมจับคู่ธุรกิจ ระหว่างผู้ค้าและผู้ซื้อถุงมือยาง รวมไปถึงการบูรณาการร่วมกับศูนย์เทคโนโลยีโลหะและวัสดุแห่งชาติ (MTEC) กรมวิทยาศาสตร์บริการ มหาวิทยาลัยต่างๆ และผู้ประกอบการถุงมือยาง เรื่องงานวิจัย พัฒนาด้านนวัตกรรม และเทคโนโลยีถุงมือยาง การลดปริมาณโปรตีนในถุงมือยางธรรมชาติ ซึ่งการวิจัยดังกล่าวได้คืบหน้าเป็นรูปธรรม ทำให้เชื่อได้ว่าถุงมือยางของประเทศไทยมีความปลอดภัยและสามารถส่งออกไปทั่วโลก
กลุ่มโฆษกและวิเคราะห์ข่าว
กองเกษตรสารนิเทศ
สำนักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
วันพุธที่ 2 กันยายน 2563
มท. จัดอบรมเพิ่มประสิทธิภาพผู้ปฏิบัติงานต่อต้านการทุจริตในสังกัด เน้นย้ำส่งเสริมจริยธรรมควบคู่กับการป้องกันการทุจริต
มท. จัดอบรมเพิ่มประสิทธิภาพผู้ปฏิบัติงานต่อต้านการทุจริตในสังกัด เน้นย้ำส่งเสริมจริยธรรมควบคู่กับการป้องกันการทุจริต
วันนี้ (2 ก.ย. 63) เวลา 09.00 น. ณ โรงแรมเอสดี อเวนิว เขตบางพลัด กรุงเทพมหานคร นายสมคิด จันทมฤก รองปลัดกระทรวงมหาดไทย เป็นประธานในพิธีเปิดโครงการสัมมนาเพื่อเพิ่มประสิทธิภาพผู้ปฏิบัติงานของศูนย์ปฏิบัติการต่อต้านทุจริตจังหวัด และหน่วยงานในสังกัดกระทรวงมหาดไทย ประจำปีงบประมาณ พ.ศ. 2563 จัดขึ้นระหว่างวันที่ 2 - 3 กันยายน 2563 ซึ่งได้เชิญวิทยากรผู้ทรงคุณวุฒิจาก สำนักงาน ป.ป.ท. และสำนักงาน ก.พ. มาให้ความรู้ในการสัมมนาครั้งนี้ โดยมีผู้เข้าร่วมการสัมมนาทั้งสิ้น จำนวน 200 คน ประกอบด้วย เจ้าหน้าที่จากศูนย์ปฏิบัติการต่อต้านทุจริตจากสำนักงานปลัดกระทรวง กรม และรัฐวิสาหกิจในสังกัดกระทรวงมหาดไทย และเจ้าหน้าที่ศูนย์ปฏิบัติการต่อต้านการทุจริตจาก 76 จังหวัด
นายสมคิด จันทมฤก รองปลัดกระทรวงมหาดไทย กล่าวว่า ศูนย์ปฏิบัติการต่อต้านทุจริต กระทรวงมหาดไทย มีหน้าที่หลักที่สำคัญด้วยกัน 2 ประการ ประการแรก คือ การส่งเสริมและคุ้มครองจริยธรรม และประการที่สอง คือ การป้องกันและปราบปรามการทุจริต และเมื่อวันที่ 16 มิ.ย. 2563 ที่ผ่านมา คณะรัฐมนตรีได้มีมติเห็นชอบกลไกเฝ้าระวังการใช้จ่ายงบประมาณตามพระราชกำหนดให้กระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคมที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 หรือ COVID-19 กระทรวงมหาดไทยในฐานะหน่วยงานที่เป็นกลไกหลักในการขับเคลื่อนนโยบายของรัฐบาล แผนงาน โครงการไปสู่การปฏิบัติในระดับพื้นที่ จึงได้เน้นย้ำให้ผู้ปฏิบัติงานด้านการต่อต้านการทุจริตในพื้นที่ให้ความสำคัญในการเฝ้าระวังการทุจริต เพื่อลดโอกาสและป้องกันการทุจริตที่อาจเกิดขึ้น
รองปลัดกระทรวงมหาดไทย ได้กล่าวเพิ่มเติมว่า เจ้าหน้าที่ผู้ปฏิบัติงานด้านการป้องกันและปราบปรามทุจริตทุกหน่วยงาน ทั้งกรม รัฐวิสาหกิจ รวมถึงหน่วยงานในส่วนภูมิภาค จะต้องติดตามเฝ้าระวังการทุจริตแผนงาน หรือ โครงการต่าง ๆ ในการใช้จ่ายงบประมาณ ทั้งในเรื่องการแจ้งเบาะเเสโดยการนำเทคโนโลยีดิจิทัลมาใช้ในการแจ้งข้อมูล การป้องกันและลดโอกาสการทุจริต โดยการประเมินและจัดทำแผนงานบริหารความเสี่ยง ควบคู่ไปกับการจัดทำประมวลจริยธรรมและกำหนดแนวทาง หรือ มาตรการในการดำเนินการอย่างเป็นรูปธรรม และขยายผลไปยังหน่วยงานในพื้นที่ทุกระดับ ซึ่งโครงการสัมมนาในวันนี้ จะเป็นประโยชน์ในการส่งเสริมให้ผู้ปฏิบัติงานมีความรู้ ความเข้าใจ ด้านการป้องกันและปราบปรามการทุจริตในมิติต่าง ๆ และการเสริมสร้างกระบวนทัศน์ ค่านิยม คุณธรรม จริยธรรม และวัฒนธรรมให้แก่ผู้ปฏิบัติงาน พร้อมทั้งนำหลักการบริหารกิจการบ้านเมืองที่ดีมาใช้ เพื่อมุ่งสู่ผลสัมฤทธิ์ของการทำงานและการต่อต้านการทุจริตของจังหวัด และหน่วยงานในสังกัดกระทรวงมหาดไทย เป็นแบบอย่างที่ดีแก่พี่น้องประชาชน
วันจันทร์ที่ 14 กันยายน 2563
วราวุธ เปิดเวทีเสวนา “ขับเคลื่อนไทยไปด้วยกัน จังหวัดนครปฐม” ในหัวข้อ การจัดการน้ำเสียชุมชน โดยชุมชน
วราวุธ เปิดเวทีเสวนา “ขับเคลื่อนไทยไปด้วยกัน จังหวัดนครปฐม” ในหัวข้อ การจัดการน้ำเสียชุมชน โดยชุมชน
วราวุธ เปิดเวทีเสวนา “ขับเคลื่อนไทยไปด้วยกัน จังหวัดนครปฐม” ในหัวข้อ การจัดการน้ำเสียชุมชน โดยชุมชน
วันนี้ (14 ก.ย. 63) เวลา 14.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยคณะผู้บริหารระดับสูงในสังกัดกระทรวงฯ เดินทางไปยังชุมชนบ้านศาลาดิน อําเภอพุทธมณฑล จังหวัดนครปฐม เพื่อเยี่ยมชมต้นแบบการจัดการน้ำเสียชุมชน พร้อมทั้งร่วมเสวนา “ขับเคลื่อนไทยไปด้วยกัน จังหวัดนครปฐม” ภายใต้หัวข้อ “การจัดการน้ำเสียชุมชน โดยชุมชน”  โดยในการเสวนาครั้งนี้มีเครือข่าย ทสม. ชุมชนในพื้นที่ องค์กรปกครองส่วนท้องถิ่น ประธานหอการค้า และผู้ประกอบการแพแม่น้ำท่าจีน เข้าร่วมเสวนา ซึ่งโอกาสนี้ รมว.ทส.
ได้กล่าวว่า การเสวนาในครั้งนี้ทำให้เห็นว่า ความร่วมมือร่วมใจของพี่น้องประชาชนในชุมชนบ้านศาลาดินที่ได้มีการบริหารจัดการน้ำเสียในคลองของชุมชม จนกระทั่งทำให้มีชุมชนมีตลาดเกิดขึ้น เป็นอีกแหล่งท่องเที่ยวที่ดึงดูดนักท่องเที่ยวได้ อีกทั้งผักตบชวาก็สามารถนำกลับมาเพิ่มคุณประโยชน์ จนเกิดเป็นรายได้ให้แก่ชุมชน ซึ่งแสดงให้เห็นว่านโยบายต่าง ๆ ของภาครัฐ ถ้าหากได้รับความร่วมมือจากภาคประชาชน ก็สามารถประสบความสำเร็จได้อย่างเช่นบ้านศาลาดินที่ได้พิสูจน์ให้เห็นแล้ว ดังนั้น ในนามกระทรวงฯ ก็ขอเป็นกำลังใจและขอขอบคุณบ้านศาลาดินที่ได้ทำให้เห็นว่าภารกิจของกระทรวงฯ ตลอดระยะเวลาที่ผ่านมาได้เริ่มประสบความสำเร็จ และทางกระทรวงฯ ก็จะนำแนวทางต้นแบบการจัดการน้ำเสียชุมชน ไปเผยแพร่ให้ครบทุกพื้นที่ในประเทศไทยต่อไป
วันจันทร์ที่ 24 สิงหาคม 2563
รมช.ธรรมนัส มอบหนังสือ ส.ป.ก.4-01 แก่พี่น้องเกษตรกร เพื่อพัฒนาอาชีพเกษตรกรรม และสร้างรายได้ให้เกษตรกร
รมช.ธรรมนัส มอบหนังสือ ส.ป.ก.4-01 แก่พี่น้องเกษตรกร เพื่อพัฒนาอาชีพเกษตรกรรม และสร้างรายได้ให้เกษตรกร
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานพิธีมอบหนังสืออนุญาตให้เข้าทำประโยชน์ในเขตปฏิรูปที่ดิน(ส.ป.ก. 4-01)และบัตรดินดีแก่เกษตรกรณโรงเรียนบ้านปากแพรกต.ละหารอ.ปลวกแดงจ.ระยองว่ากระทรวงเกษตรและสหกรณ์โดยสำนักงานการปฏิรูปที่ดินเพื่อเกษตรกรรมมีนโยบายในการฟื้นฟูทรัพยากรธรรมชาติและการรักษาสิ่งแวดล้อมเพื่อสร้างการเติบโตอย่างยั่งยืนพร้อมปรับปรุงระบบที่ดินทำกินและลดความเหลื่อมล้ำด้านการถือครองที่ดินโดยจัดสรรที่ดินทำกินและที่อยู่อาศัยให้แก่ประชาชนที่ยากไร้และกระจายสิทธิการถือครองที่ดินพร้อมพัฒนาด้านการเกษตรซึ่งสามารถสร้างรายได้ให้แก่เกษตรกรให้มีความเป็นอยู่ที่ดีขึ้น
“ในวันนี้ได้มามอบหนังสืออนุญาตให้เข้าทำประโยชน์ในที่ดิน(ส.ป.ก.4-01)ให้แก่เกษตรกรจำนวน80ราย991ไร่และมอบบัตรดินดีจำนวน20รายเพื่อต้องการให้เกษตรกรมีเอกสารสิทธิ์ในการเข้าทำประโยชน์ในที่ดินให้เกษตรกรได้รับโอกาสและความเสมอภาคทางสังคมมีที่ดินในการประกอบอาชีพเกษตรกรรมพร้อมทั้งช่วยเหลือเกษตรกรในเขตปฏิรูปที่ดินที่อยู่ห่างไกลจากการบริการของสำนักงานการปฏิรูปที่ดินจังหวัดระยอง
เป็นการช่วยลดค่าใช้จ่ายและประหยัดเวลาในการเดินทางมาติดต่อราชการอีกด้วย”ร้อยเอกธรรมนัสกล่าว
สำนักงานการปฏิรูปที่ดินจังหวัดระยอง(ส.ป.ก.ระยอง)มีพื้นที่ดำเนินการในเขตปฏิรูปที่ดินประมาณ105,430ไร่และได้ดำเนินการจัดที่ดินให้เกษตรกรไปแล้วจำนวน4,621ราย5,448แปลง81,253ไร่โดยแยกเป็นพื้นที่เกษตรกรรมจำนวน4,416ราย5,200แปลงเนื้อที่81,108ไร่และพื้นที่ที่อยู่อาศัยจำนวน205ราย248แปลงเนื้อที่145ไร่ และได้ร่วมปลูกต้นไม้ในโครงการปลูกไม้ยืนต้นเพื่อการอนุรักษ์ดินและน้ำเฉลิมพระเกียรติฯพระบาทสมเด็จพระวชิรเกล้าเจ้าอยู่หัวเนื่องในโอกาสวันเฉลิมพระชนมพรรษา68พรรษาอีกด้วย
วันจันทร์ที่ 31 สิงหาคม 2563
สามารถนำน้ำส้มสายชู 5% มาเจือจาง แล้วนำไปใช้ทำความสะอาดเพื่อกำจัดเชื้อไวรัสโควิด-19 ได้หรือไม่ ??
น้ำส้มสายชูกำจัดเชื้อไวรัสโควิด-19 ได้หรือไม่
Q : สามารถนำน้ำส้มสายชู 5% มาเจือจาง แล้วนำไปใช้ทำความสะอาดเพื่อกำจัดเชื้อไวรัสโควิด-19 ได้หรือไม่ ??
A : น้ำส้มสายชูมีฤทธิ์เป็นกรดอ่อนๆ และไม่สามารถใช้ทำความสะอาดเพื่อทำลายเชื้อไวรัสโควิด-19 ได้
วันอาทิตย์ที่ 30 สิงหาคม 2563
สธ.ส่งทีมหมอครอบครัวดูแลประชาชน เฝ้าระวังโรคช่วงน้ำท่วม
กระทรวงสาธารณสุข ส่งทีมหมอครอบครัว อสม. เยี่ยมบ้าน จุดพักพิง ให้คำแนะนำประชาชนป้องกันโรคที่มากับน้ำท่วม และหลังน้ำลด เฝ้าระวังโรคติดต่อที่มีผู้ป่วยเป็นกลุ่มก้อน เช่น ไข้หวัด ไข้หวัดใหญ่ อุจจาระร่วง พร้อมส่งยา เวชภัณฑ์ช่วยเหลือน้ำท่วมแล้วกว่า 40,000
กระทรวงสาธารณสุข ส่งทีมหมอครอบครัว อสม. เยี่ยมบ้าน จุดพักพิง ให้คำแนะนำประชาชนป้องกันโรคที่มากับน้ำท่วม และหลังน้ำลด เฝ้าระวังโรคติดต่อที่มีผู้ป่วยเป็นกลุ่มก้อน เช่น ไข้หวัด ไข้หวัดใหญ่ อุจจาระร่วง พร้อมส่งยา เวชภัณฑ์ช่วยเหลือน้ำท่วมแล้วกว่า 40,000 ชุด
วันนี้ (30 สิงหาคม 2563) นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์เกี่ยวกับการดูแลประชาชนในพื้นที่น้ำท่วมว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขมีความห่วงใยประชาชนผู้ประสบภัยน้ำท่วม ได้กำชับสถานบริการทุกแห่งให้การดูแลประชาชน เฝ้าระวังโรคและภัยสุขภาพที่อาจเกิดขึ้น กระทรวงสาธารณสุข ได้ให้การดูแลผู้ประสบภัยน้ำท่วม น้ำหลาก น้ำล้นตลิ่งจากฝนที่ตกหนัก ได้รับผลกระทบ 15 จังหวัด ขณะนี้สถานการณ์คลี่คลายแล้ว 14 จังหวัด ยังคงมีน้ำท่วมขังที่จังหวัดพิษณุโลก จึงได้ให้นายแพทย์สาธารณสุขจังหวัด และโรงพยาบาลทุกแห่ง เฝ้าระวังโรคติดต่อที่มีผู้ป่วยเป็นกลุ่มก้อน เช่น ไข้หวัด ไข้หวัดใหญ่ อุจจาระร่วง หากมีรายงานให้ส่งทีมสอบสวนโรคเคลื่อนที่เร็วลงพื้นที่ควบคุมไม่ให้มีการแพร่กระจายในวงกว้าง และส่งเจ้าหน้าที่ ทีมหมอครอบครัว อสม. เยี่ยมบ้าน จุดพักพิง แนะนำให้ความรู้ในการป้องกันตนเองให้ปลอดภัยจากการจมน้ำ ไฟดูด โรคที่มากับน้ำท่วม เช่น โรคฉี่หนู โดยเฉพาะกลุ่มเสี่ยง เช่น เด็กเล็ก ผู้สูงอายุ ผู้ป่วยติดเตียง หญิงตั้งครรภ์ ทั้งนี้ จนถึงปัจจุบัน กระทรวงสาธารณสุขได้ส่ง ยาชุดช่วยเหลือผู้ประสบภัย จำนวน 43,850 ชุด ยารักษาน้ำกัดเท้า 8,450 หลอด และยาสามัญประจำบ้าน 1,000 ชุด ให้แก่จังหวัดที่ได้รับผลกระทบ
“ในช่วงน้ำท่วม ขอให้ประชาชนดูแลตนเองให้ร่างกายอบอุ่นอยู่เสมอ หลังจากเดินลุยน้ำให้ล้างทำความสะอาด และเช็ดให้แห้ง ป้องกันโรคน้ำกัดเท้า หากมีไข้สูง ปวดเมื่อย กินยาลดไข้พาราเซตามอลแล้วอาการไม่ดีขึ้น อาจเป็นไข้หวัดใหญ่ หรือโรคฉี่หนู ให้ไปรับการรักษาที่หน่วยแพทย์เคลื่อนที่ โรงพยาบาลส่งเสริมสุขภาพตำบลใกล้บ้าน หรือแจ้งอสม. เพื่อประสานทีมหมอครอบครัว ส่งรักษาที่โรงพยาบาลต่อไป” นายแพทย์สุขุมกล่าว
************************************* 30 สิงหาคม 2563
วันศุกร์ที่ 11 กันยายน 2563
​“อนุชา” กระตุ้นทุกภาคส่วนร่วมกันปลุกจิตสำนึกต่อต้านทุจริตและคอร์รัปชัน ชื่นชมราชบัณฑิตยสภาอุดมไปด้วยปราชญ์ เปรียบเสมือนมันสมองของชาติ
​“อนุชา” กระตุ้นทุกภาคส่วนร่วมกันปลุกจิตสำนึกต่อต้านทุจริตและคอร์รัปชัน ชื่นชมราชบัณฑิตยสภาอุดมไปด้วยปราชญ์ เปรียบเสมือนมันสมองของชาติ
วันนี้ (11 กันยายน 2563) เวลา 09.00 น. ณ ห้องแซฟไฟร์ อาคารอิมแพ็ค ฟอรั่ม เมืองทองธานี นายอนุชา นาคาศัย รัฐมนตรีประจำสำนักนายกรัฐมนตรี เป็นประธานเปิดการประชุมวิชาการเนื่องในวันสหวิทยาการ ครั้งที่ 10 เรื่อง ธรรมาภิบาลกับการป้องกันการทุจริตในสังคมไทย จัดโดยสำนักงานราชบัณฑิตยสภา เพื่อเป็นเวทีที่ช่วยกระตุ้นให้ทุกภาคส่วนตระหนักถึงการแก้ไขปัญหาการทุจริตคอร์รัปชัน โดยการนำหลักธรรมาภิบาลมาใช้ในการแก้ไขปัญหา ควบคู่กับหลักการค้นคว้าวิจัย ให้ได้นวัตกรรมที่สามารถนำไปใช้ได้อย่างมีประสิทธิภาพในบริบทสังคมไทยปัจจุบัน
รัฐมนตรีประจำสำนักนายกรัฐมนตรีเผย การประชุมครั้งนี้เป็นการประชุมที่ทรงคุณค่าอย่างยิ่ง ซึ่งทุกภาคส่วน จะได้ระดมความรู้ ความสามารถนำมาร่วมกันแก้ไขปัญหาของประเทศชาติ โดยเฉพาะอย่างยิ่งปัญหาการทุจริตคอร์รัปชันที่เป็นปัญหาระดับต้น ๆ ของประเทศ การแก้ไขปัญหาทุจริตคอร์รัปชันนั้นไม่ใช่เรื่องง่าย ต้องอาศัยความร่วมมือจากทุกภาคส่วน ทั้งจากภายในและภายนอกหน่วยงานของรัฐ ที่สำคัญต้องทำงานเชิงรุกผ่านการบูรณาการจากทุกภาคส่วน โดยต้องมองปัญหาและแนวทางแก้ไขไปข้างหน้า นอกจากการปราบปรามแล้ว ต้องวางมาตรการสร้างความเข้าใจคู่ขนานกันไปด้วย
ในส่วนของราชบัณฑิตยสภานั้น รัฐมนตรีประจำสำนักนายกรัฐมนตรีกล่าวว่า ประกอบด้วยปราชญ์ผู้มีความรู้ ที่หลากหลายสาขาวิชา เป็นผู้ทรงคุณวุฒิทางวิชาการ ซึ่งการเสนอแนะองค์ความรู้จากการประชุมจะเป็นประโยชน์ต่อคณะรัฐมนตรี และรัฐบาลในการกำหนดนโยบายหรือมาตรการต่าง ๆ เพื่อขับเคลื่อนประเทศต่อไป
สำหรับการประชุมวิชาการในวันนี้ ในภาคเช้า นายชวน หลีกภัย ประธานรัฐสภา ได้แสดงปาฐกถาพิเศษ เรื่อง "ธรรมาภิบาลกับการป้องกันและปรับรามการทุจริตในสังคมไทย" และมีการเสวนาทางวิชาการ เรื่อง "การป้องกันและปรับรามการทุจริตรในประเทศไทย" โดยวิทยากร ประกอบด้วย พลเอก จรัญ กุลละวณิชย์ ศาสตราจารย์พิเศษวิชา มหาคุณ รองศาสตราจารย์ ดร.จุรี วิจิตรวาทการ รองศาสตราจารย์ ดร.นิพนธ์ พัวพงศกร และนายธปไตร แสละวงศ์ โดยมีศาสตราจารย์ ดร.วรเดช จันทรศร เป็นผู้ดำเนินการอภิปราย ส่วนภาคบ่าย เป็นการเสวนาทางวิชาการ เรื่อง "ข้อเสนอในการขจัดคอรัปชันในสังคมไทย" โดยวิทยากรประกอบด้วย ศาสตราจารย์ ดร.วรเดช จันทรศร ราชบัณฑิต ศาสตราจารย์ ดร.ผาสุก พงษ์ไพจิตร ราชบัณฑิต และนายวรวิทย์ สุขบุญ โดยมี พลเอก ดร.กิตติศักดิ์ รัฐประเสริฐ เป็นผู้ดำเนินการอภิปราย
-----------------------------------
วันพุธที่ 9 กันยายน 2563
ความร่วมมือด้านการวิจัยและพัฒนานวัตกรรมเทคโนโลยี เพื่อความมั่นคงของประเทศ กับ สวทช.
เพื่อสนับสนุนการวิจัยและพัฒนานวัตกรรมด้านความมั่นคงของทุกเหล่าทัพ ในการขับเคลื่อนและขยายผลงานวิจัยไปประยุกต์สู่การใช้งานจริง และสร้างความเข้มแข็งให้เกิดการพัฒนาอุตสากรรมด้านนวัตกรรมความมั่นคงของประเทศอย่างยั่งยืน
วันเสาร์ที่ 5 กันยายน 2563
ปลัดกอบชัยฯ ลงพื้นที่เยี่ยมชมโรงงาน บริษัท วู๊ดเวอร์คฟาร์ม จำกัด จ.ตรัง
ปลัดกอบชัยฯ ลงพื้นที่เยี่ยมชมโรงงาน บริษัท วู๊ดเวอร์คฟาร์ม จำกัด จ.ตรัง
วันนี้ (5 กันยายน 63) นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นางวรวรรณ ชิตอรุณ นายภานุวัฒน์ ตริยางกูรศรี รองปลัดกระทรวงอุตสาหกรรม นายนิรันดร์ ยิ่งมหิศรานนท์ ผู้ตรวจราชการกระทรวงอุตสาหกรรม นายเอกภัทร วังสุวรรณ เลขาธิการคณะกรรมการอ้อยและน้ำตาลทราย นายสหวัฒน์ โสภา ผู้ช่วยปลัดกระทรวงอุตสาหกรรม และคณะผู้บริหารกระทรวงอุตสาหกรรม ลงพื้นที่เยี่ยมชมโรงงานผลิตก้อนเชื้อเห็ดของบริษัท วู้ดเวอร์คฟาร์ม จำกัด โดยมี นายวิถี สุพิทักษ์ ประธานกรรมการบริษัท วู้ดเวอร์ค จำกัด ผู้ประกอบธุรกิจแปรรูปไม้ยางพารา ให้การต้อนรับและนำเยี่ยมชมโรงงานฯ
บริษัท วู้ดเวอร์คฟาร์ม จำกัด ดำเนินกิจการเกี่ยวกับการผลิตก้อนเชื้อเห็ด การเพาะเห็ด และผลิตภัณฑ์อื่นๆ จากการนำขี้เลื่อยซึ่งเป็นวัตถุดิบที่เหลือใช้จากการผลิตไม้ยางพาราแปรรูปของโรงงานมาเพิ่มประสิทธิภาพ เพิ่มมูลค่าและผลิตภัณฑ์ของบริษัทฯ นอกจากนี้ บริษัทยังมีโรงเรือนปลูกผักในดินผักปลอดภัย โดยตระหนักถึงความสดสะอาด ปลอดภัย เป็นหลัก
วันอังคารที่ 15 กันยายน 2563
วิธีการป้องกันไม่ให้เสื้อผ้า เป็นพาหะในการแพร่กระจายเชื้อไวรัสโควิด-19 ??
วิธีการป้องกันไม่ให้เสื้อผ้า เป็นพาหะแพร่เชื้อไวรัสโควิด-19 ??
Q : วิธีการป้องกันไม่ให้เสื้อผ้า เป็นพาหะในการแพร่กระจายเชื้อไวรัสโควิด-19 ??
A : ต้องซักเสื้อผ้าด้วยผงซักฟอก หรือหากใช้สบู่ต้องซักในน้ำร้อน 60-90 องศาฯ อาจผสมน้ำยาฟอกขาว อบผ้าให้แห้งด้วยเครื่องอบอุณหภูมิสูง หรือตากแดดให้แห้ง
วันพฤหัสบดีที่ 10 กันยายน 2563
รมช.สาธิต ยืนยันบรรจุข้าราชการรุ่นโควิด 19 ส่วนที่เหลือ ภายใน 30 กันยายน นี้
รัฐมนตรีช่วยว่าการกระทรวงสาธารณสุข  ยืนยันข้าราชการรุ่นโควิด 19 ทั้ง 24 สายงานตามมติ ครม.ส่วนที่เหลือจะได้รับการบรรจุภายในเดือนกันยายนนี้ หากมีตำแหน่งเหลือ จะหารือกับกพ. เพื่อขอใช้ตำแหน่งบรรจุทดแทนให้บุคลากรในกลุ่มสายงานอื่นที่ปฏิบัติงานด่านหน้า
รัฐมนตรีช่วยว่าการกระทรวงสาธารณสุข ยืนยันข้าราชการรุ่นโควิด 19 ทั้ง 24 สายงานตามมติ ครม.ส่วนที่เหลือจะได้รับการบรรจุภายในเดือนกันยายนนี้ หากมีตำแหน่งเหลือ จะหารือกับกพ. เพื่อขอใช้ตำแหน่งบรรจุทดแทนให้บุคลากรในกลุ่มสายงานอื่นที่ปฏิบัติงานด่านหน้าและสนับสนุนในช่วงโควิด
วันนี้ (10 กันยายน 2563) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ว่า หลักการของการบรรจุข้าราชการรุ่นโควิด 19 นั้น ต้องเป็นไปตามมติครม. ซึ่งจะต้องอยู่ใน 24 สายงาน จำนวน 45,684 อัตรา โดยขณะนี้ได้ดำเนินการไปแล้ว 2 รอบ และยังคงเหลือผู้ปฏิบัติงานด่านหน้าและฝ่ายสนับสนุนที่อยู่ใน 24 สายงานบางส่วนที่มีปัญหา เช่น อัตราเดิมลาออกแต่ไม่ได้บันทึกหรือลงข้อมูลไม่ถูกต้อง และผู้ที่ตกหล่นจากการไม่ได้ลงข้อมูล ประมาณ 1,000 ตำแหน่ง ซึ่งจะนำเข้าสู่ที่ประชุม อกพ.สธ. ในวันพรุ่งนี้ (11 กันยายน 2563) เพื่อพิจารณาและเยียวยา และจะส่งผลที่ได้จากการประชุมไปที่สำนักงานคณะกรรมการข้าราชการพลเรือน (กพ.) ซึ่งได้ประสานไว้แล้ว เพื่อบรรจุในส่วนที่เหลือให้ครบให้ทันภายใน 30 กันยายน 2563
ในส่วนสายงานที่ปฏิบัติงานด่านหน้าและสนับสนุนในช่วงโควิด 19 ที่ไม่ได้อยู่ใน 24 สายงาน หากมีตำแหน่งเหลือจากการบรรจุทั้ง 24 สายงานแล้ว จะหารือกับกพ.ว่าจะสามารถนำมาใช้บรรจุทดแทนได้หรือไม่ หากทำได้จะเร่งรัดดำเนินการทันที โดยใช้ระบบอาวุโสและประสบการณ์ทำงานมาพิจารณา
“ขอยืนยันบุคลากรผู้ปฏิบัติงานด่านหน้าที่เหลือจะได้รับการเยียวยา ขอให้ทุกท่านเข้าใจว่าเราทำเต็มที่เพื่อให้บรรจุครบ 45,684 อัตรา ด้วยความเป็นธรรม โปร่งใส เป็นไปขั้นตอนกฎหมาย ตามมติครม.และผ่านการพิจารณาจาก อ.ก.พ.สธ.” ดร.สาธิตกล่าว
*********************** 10 กันยายน 2563
วันศุกร์ที่ 11 กันยายน 2563
“พุทธิพงษ์” มอบนโยบายผู้บริหารกระทรวงฯ ระหว่างเยี่ยมชมโครงการเด่นในพื้นที่ EEC
“พุทธิพงษ์” มอบนโยบายผู้บริหารกระทรวงฯ ระหว่างเยี่ยมชมโครงการเด่นในพื้นที่ EEC
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีอส) เป็นประธานการประชุมมอบนโยบายผู้บริหาร ในระหว่างนำคณะผู้บริหารกระทรวงฯ และหน่วยงานในสังกัด เยี่ยมชมโครงการเด่นในพื้นที่ EEC ซึ่งขณะนี้มีความคืบหน้าโครงการศูนย์ทดสอบเทคโนโลยี 5G ที่ ม. เกษตรศาสตร์ ศรีราชา ห้องฝึกอบรมสถาบันพัฒนาศักยภาพด้านดิจิทัลเพื่ออีอีซี (DAT) โครงการ ASEAN Digital Hub และโครงการไทยแลนด์ ดิจิทัล วัลเล่ย์ ช่วงวันที่ 10-11 กันยายน 2563 ณ ห้องออคิด บอลรูม โรงแรมรอยัลคลิฟ โอเต็ลล์ กรุ๊ป พัทยา จ.ชลบุรี โดยมีางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ผู้บริหารกระทรวง และหัวหน้าหน่วยงานในสังกัดกระทรวง ร่วมประชุม ทั้งนี้โครงการเด่นของดีอีเอส มีความคืบหน้าในการจัดตั้งละก่อสร้างแล้วในเขตพื้นที่อีอีซี ซึ่งคาดหวังให้เป็นการนำร่องสร้างความเชื่อมั่นดึงดูดการลงทุนด้านเทคโนโลยีใหม่ๆ และอุตสาหกรรมแห่งอนาคตเข้าสู่ประเทศไทย
*************
วันพฤหัสบดีที่ 3 กันยายน 2563
ข้อดีของการใช้หน้ากากอนามัยแบบผ้าคืออะไร ??
ข้อดีของหน้ากากอนามัยแบบผ้า ??
Q : ข้อดีของการใช้หน้ากากอนามัยแบบผ้าคืออะไร ??
A : 1.สามารถนำไปซักและนำกลับมาใช้งานใหม่ได้
2.ลดการปนเปื้อนละอองฝอยจากการไอ จาม
3.ช่วยประหยัดเงิน
4.ไม่เพิ่มปริมาณขยะ
5.กรองฝุ่นละอองขนาดใหญ่ได้
6.ลดการขาดแคลนหน้ากากอนามัย
วันพฤหัสบดีที่ 27 สิงหาคม 2563
รัฐมนตรีเกษตรฯ 'เฉลิมชัย' มอบโล่และประกาศนียบัตร
รัฐมนตรีเกษตรฯ 'เฉลิมชัย' มอบโล่และประกาศนียบัตรเพื่อยกย่องเชิดชูเกียรติแก่เกษตรกรดีเด่นในสาขาต่าง ๆ พร้อมชูอาชีพเกษตรกรรมเป็นอาชีพที่มีเกียรติและสง่างาม
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้มอบโล่และประกาศนียบัตรเพื่อยกย่องเชิดชูเกียรติ ให้แก่ผู้ที่ได้รับรางวัลในสาขาต่าง ๆ ภายในงาน “เกษตรสร้างชาติ ครั้งที่ 2 และสัมมนารวมพลคนสร้างชาติ” ที่จัดขึ้น ณ ฮอลล์ 9 - 10 อิมแพคเมืองทองธานี ดังนี้ 1) มอบโล่และประกาศนียบัตรเพื่อยกย่องเชิดชูเกียรติเกษตรกรแปลงใหญ่ดีเด่น ระดับประเทศ ประจำปี พ.ศ. 2563 จำนวน 12 คน 2) มอบโล่และประกาศนียบัตรเพื่อยกย่องเชิดชูเกียรติเกษตรกรดีเด่น สาขาอาชีพทำสวน และสาขาอาชีพทำไร่ ประจำปี พ.ศ. 2563 จำนวน 14 คน 3) มอบโล่และประกาศนียบัตรเพื่อยกย่องเชิดชูเกียรติที่ปรึกษากลุ่มยุวเกษตรกรดีเด่น สมาชิกกลุ่มยุวเกษตรกรดีเด่น และกลุ่มยุวเกษตรกรดีเด่น ประจำปี พ.ศ. 2563 จำนวน 23 คน 4) มอบโล่และประกาศนียบัตรเพื่อยกย่องเชิดชูเกียรติเกษตรกรดีเด่นสาขาอาชีพไร่นาสวนผสม ประจำปี พ.ศ. 2563 จำนวน 8 คน และกลุ่มแม่บ้านเกษตรกรดีเด่น ประจำปี พ.ศ. 2563 จำนวน 8 คน 5) มอบโล่และประกาศนียบัตรเพื่อยกย่องเชิดชูเกียรติวิสาหกิจชุมชนดีเด่น ประจำปี พ.ศ. 2563 จำนวน 6 คน และ 6) มอบโล่และประกาศนียบัตรเพื่อยกย่องเชิดชูเกียรติคณะกรรมการอาสาสมัครเกษตรกระทรวงเกษตรและสหกรณ์ จำนวน 21 คน
นายเฉลิมชัย กล่าวว่า จากการที่ทั่วโลกได้รับผลกระทบจากสถานการณ์โควิด-19 แต่ประเทศไทยมีมาตรการที่จะควบคุมป้องกันสถานการณ์นี้ได้ ด้วยความร่วมมือจากทุกภาคส่วนเป็นอย่างดี ซึ่งความสำเร็จในครั้งนี้เกิดจากความร่วมมือจากพี่น้องคนไทยทั้งหมด แต่อย่างไรก็ตาม รัฐบาลต้องมีมาตรการป้องกันและข้อความร่วมมือกันอย่างต่อเนื่อง สำหรับในภาคการเกษตร ต้องพลิกวิกฤตให้เป็นโอกาส มีพื้นฐานที่เข้มแข็ง ต้องพัฒนาสินค้า พร้อมกับลดต้นทุนการผลิต ใช้เทคโนโลยี นวัตกรรม และงานวิจัย มาเพิ่มมูลค่า ซึ่งจะทำให้ได้เปรียบประเทศอื่น ๆ ทั่วโลก
ในขณะเดียวกัน ประเทศไทยมีความพร้อมในการผลิต การแปรรูป ทางด้านการผลิต จึงเป็นโอกาสที่จะทำให้ชีวิตความเป็นอยู่ที่ดีขึ้น วันนี้เกษตรกรมีการปรับตัวและพัฒนาที่มากขึ้น มีการรวมกลุ่ม มีการใช้เทคโนโลยี เพื่อให้ผลผลิตมีคุณภาพมากขึ้น ต้นทุนต่ำลง มีการพัฒนาบุคคลากร นอกจากนี้ ยังมีการขายในตลาดออนไลน์ โดยกระทรวงเกษตรฯ จะช่วยประสานให้สินค้าของพี่น้องเกษตรกรได้สามารถไปขายได้หลากหลายช่องทางเพิ่มมากขึ้น อีกทั้งยังเป็นการทำให้ผู้บริโภคสามารถเลือกสินค้าที่มีคุณภาพมากยิ่งขึ้นด้วย ในด้านการผลิตสินค้าเกษตรจึงต้องรักษาคุณภาพและมาตรฐาน และเป็นที่ยอมรับ ส่วนราชการต้องเข้าไปพัฒนา อบรมบุคลากรเพื่อจะได้มาช่วยภาคการเกษตรให้พัฒนายิ่งขึ้นไป จึงอยากให้พี่น้องเกษตรกร มีความภาคภูมิใจ และเชื่อมั่นในอาชีพเกษตรกรรมว่าเป็นอาชีพที่อยู่ในสังคมได้อย่างมีเกียรติและสง่างาม
วันอังคารที่ 25 สิงหาคม 2563
ผู้ตรวจฯ กระทรวงดิจิทัลฯ บรรยายพิเศษ "เศรษฐกิจยุค Digital" ในโครงการฝึกอบรมหลักสูตร "นักบริหารการเศรษฐกิจการเกษตร ระดับกลาง" รุ่นที่ 1
ผู้ตรวจฯ กระทรวงดิจิทัลฯ บรรยายพิเศษ "เศรษฐกิจยุค Digital" ในโครงการฝึกอบรมหลักสูตร "นักบริหารการเศรษฐกิจการเกษตร ระดับกลาง" รุ่นที่ 1
นางปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม ดีอีเอส ให้เกียรติบรรยายพิเศษหัวข้อ "เศรษฐกิจยุค Digital" " ในโครงการฝึกอบรมหลักสูตร "นักบริหารการเศรษฐกิจการเกษตร ระดับกลาง" รุ่นที่ 1 ณ อาคารนวัตกรรม สำนักงานเศรษฐกิจการเกษตร มหาวิทยาลัยเกษตรศาสตร์ เมื่อวันที่ 24 สิงหาคม 2563 โดยหลักสูตรดังกล่าว เป็นความร่วมมือทางวิชาการระหว่างสำนักงานเศรษฐกิจการเกษตร และมหาวิทยาลัยเกษตรศาสตร์ เพื่อมุ่งเน้นการพัฒนาข้าราชการให้เป็นผู้นำยุคใหม่ บริหารการเปลี่ยนแปลงและบริหารงานได้อย่างมืออาชีพ สามารถนำองค์กรสู่ความสำเร็จ เพิ่มขีดความสามารถในการนำภารกิจของสำนักงานเศรษฐกิจการเกษตร และกระทรวงเกษตรและสหกรณ์ให้ก้าวสู่การแข่งขันในระดับสากล ทั้งนี้ การฝึกอบรมฯ จัดขึ้นระหว่างวันที่ 17 สิงหาคม – 19 กันยายน 2563
***************
วันอาทิตย์ที่ 6 กันยายน 2563
รายงานข่าวกรณีโรคติดเชื้อไวรัสโคโรนา 2019 (COVID-19)  ประจำวันที่ 6 กันยายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 6 กันยายน 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจำวันที่6 กันยายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 6 ราย เป็นผู้ที่เดินทางกลับจากต่างประเทศทั้งหมด (สหรัฐอเมริกา 2 ราย, สหราชอาณาจักร 1 ราย, สิงคโปร์ 3 ราย) และเข้ากักตัวในสถานที่รัฐจัดให้และสถานกักตัวทางเลือก มีผู้ป่วยกลับบ้านได้ 2 ราย จึงมีผู้ป่วยกลับบ้านสะสม 3,281 ราย หรือคิดเป็นร้อยละ 95.27 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 105 ราย หรือร้อยละ 3.05 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,444 ราย
สำหรับผู้ติดเชื้อรายใหม่วันนี้ เป็นผู้ที่เดินทางมาจาก
สหรัฐอเมริกา2 รายเป็นเพศหญิง อายุ 46 ปี และ 83 ปี สัญชาติไทย อาชีพแม่บ้าน เดินทางถึงประเทศไทย วันที่ 31 สิงหาคม 2563 เข้ากักตัวในสถานที่รัฐจัดให้ (State Quarantine) ที่กรุงเทพมหานคร ผลพบเชื้อจากการตรวจครั้งแรก วันที่ 4 กันยายน 2563 (วันที่ 4 ของการกักตัว) ทั้ง 2 รายไม่มีอาการ ส่งเข้ารับการรักษาที่โรงพยาบาลในกรุงเทพมหานคร
สหราชอาณาจักร1 รายเป็นเพศชาย อายุ 46 ปี สัญชาติฝรั่งเศส อาชีพครูสอนภาษาในโรงเรียนเอกชนเดินทางถึงประเทศไทยวันที่ 1 กันยายน 2563 เข้ากักตัวในสถานกักตัวทางเลือก (Alternative State Quarantine) ที่กรุงเทพมหานคร พบเชื้อจากการตรวจครั้งแรก วันที่ 4 กันยายน 2563 (วันที่ 3 ของการกักตัว)ไม่มีอาการ ส่งเข้ารับการรักษาที่โรงพยาบาลเอกชนในกรุงเทพมหานคร
สิงคโปร์3 ราย เป็นเพศชาย อายุ 43 และ 56 ปี อาชีพรับจ้าง และ อายุ 53 ปี อาชีพธุรกิจส่วนตัว ทุกรายมีสัญชาติไทย เดินทางถึงประเทศไทย วันที่ 4 กันยายน 2563 ได้รับคัดกรองอาการ ที่ด่านควบคุมโรคติดต่อระหว่างประเทศ พบว่ามีประวัติเคยป่วยด้วยโรคโควิด 19 ก่อนเดินทางกลับมาประเทศไทย จึงเก็บตัวอย่างส่งตรวจทางห้องปฏิบัติการ ผลพบสารพันธุกรรมโควิด 19 ไม่มีอาการ เข้ารับการรักษาที่โรงพยาบาลในจังหวัดฉะเชิงเทรา 2 ราย และ จังหวัดสมุทรปราการ 1 ราย
นายแพทย์โสภณ เอี่ยมศิริถาวร ผู้อำนวยการกองโรคติดต่อทั่วไป กรมควบคุมโรค กล่าวว่า ระหว่างวันที่ 4-5 กันยายน 2563 ทีมสอบสวนโรคได้ติดตามและตรวจหาเชื้อในกลุ่มเสี่ยงที่ใกล้ชิดกับผู้ต้องขังติดเชื้อโควิด 19 ทั้งที่พักอาศัยและร้านอาหาร 3 แห่ง ไม่พบผู้ติดเชื้อเพิ่มเติม อย่างไรก็ตาม ได้แนะนำให้ทุกคน กักตัวเพื่อเฝ้าระวังอาการอยู่ที่บ้านเป็นเวลา 14 วันนับจากวันที่พบผู้ต้องขังรายนี้ครั้งสุดท้าย และหากป่วย มีไข้ มีอาการระบบทางเดินหายใจ เช่น ไอ มีน้ำมูก เจ็บคอ มีเสมหะ หรือจมูกไม่ได้กลิ่น ลิ้นไม่รับรส ให้รีบไปโรงพยาบาลของรัฐเพื่อตรวจหาเชื้อซ้ำ และเข้าสู่ระบบการรักษาทันที
แม้ว่าขณะนี้ยังไม่พบรายงานการติดเชื้อในกลุ่มผู้สัมผัส แต่ขอให้ประชาชนยังคงรักษามาตรการป้องกันตัวเองอย่างต่อเนื่อง ด้วยการสวมหน้ากากอนามัย/หน้ากากผ้า ตลอดเวลาที่อยู่นอกบ้าน ล้างมือบ่อยๆ หลีกเลี่ยงการนำมือมาสัมผัสบริเวณใบหน้า ตา จมูกปาก เว้นระยะห่างระหว่างผู้อื่น 1-2 เมตร หลีกเลี่ยงการเข้าไปในสถานที่แออัด คนรวมกันจำนวนมาก รับประทานอาหารร้อน ใช้ช้อนกลางส่วนตัว เพื่อลดความเสี่ยงในการสัมผัสและแพร่เชื้อสู่ผู้อื่น ที่สำคัญคือลงทะเบียน เข้า-ออก สถานที่ที่ใช้บริการผ่าน แพลตฟอร์มและแอปพลิเคชัน “ไทยชนะ” ทุกครั้ง เพราะเมื่อพบผู้ติดเชื้อจะง่ายต่อการติดตามผู้ที่มีความเสี่ยงเข้าสู่ระบบการเฝ้าระวังอาการ และควบคุมโรค ต่อไป
************************************* 6 กันยายน 2563
วันพุธที่ 9 กันยายน 2563
‘ปลัดแรงงาน’ ร่วมฉลอง 10 ปี ความร่วมมือด้านแรงงาน ไทย-อิสราเอล ‘ยืนยันการส่งแรงงานไทยไปทำงานในอิสราเอล มีประสิทธิภาพ โปร่งใส เป็นธรรม’
ปลัดกระทรวงแรงงาน ร่วมเฉลิมฉลองครบรอบ 10 ปี ของความร่วมมือด้านแรงงานระหว่างไทยและอิสราเอล ยืนยันการจัดส่งแรงงานไทยไปทำงานในอิสราเอลในโครงการ TIC Project จะยังคงดำเนินต่อไปอย่างมีประสิทธิภาพ โปร่งใส เป็นธรรม
วันนี้ (9 ก.ย. 63) เวลา 12.00 น. นายสุทธิ สุโกศล ปลัดกระทรวงแรงงาน พร้อมด้วย นายสุชาติ พรชัยวิเศษกุลอธิบดีกรมการจัดหางาน ร่วมเป็นเกียรติในโอกาสการเฉลิมฉลองครบรอบ 10 ปี ของความร่วมมือด้านแรงงานระหว่างไทยและอิสราเอล พร้อมหารือข้อราชการกับ นายเมเอียร์ ชโลโม เอกอัครราชทูตอิสราเอลประจำประเทศไทย ณ โรงแรมไฮแอท รีเจนซี่ สุขุมวิท โดย นายสุทธิ กล่าวว่า “ภายใต้บันทึกข้อตกลงฉบับใหม่ที่มีกรมการจัดหางานเข้ามาดำเนินการจัดส่งแรงงานแทน IOM นั้น ผมมั่นใจว่าการจัดส่งแรงงานไทยไปทำงานในอิสราเอลในโครงการ TIC Project จะยังคงดำเนินต่อไปอย่างมีประสิทธิภาพ โปร่งใส เป็นธรรม เช่นเดียวกับการดำเนินการของ IOM และหวังว่าจะได้รับการสนับสนุนด้วยดีจากทุกหน่วยงานที่เกี่ยวข้องต่อไป”
โดยเมื่อปี 2553 ได้มีการลงนามความตกลงระหว่างรัฐบาลแห่งราชอาณาจักรไทยกับรัฐบาลแห่งรัฐอิสราเอลว่าด้วยการจ้างแรงงานไทยทำงานชั่วคราวในภาคเกษตรในรัฐอิสราเอลโดยมีหน่วยงานรับผิดชอบหลัก ได้แก่ กรมการจัดหางานของไทย และหน่วยงานด้านประชาการและตรวจคนเข้าเมืองของอิสราเอล (Population and Immigration Authority : PIBA) และองค์การระหว่างประเทศเพื่อการโยกย้ายถิ่นฐาน (International Organization for Migration : IOM) ร่วมดำเนินโครงการ TIC Project ภายใต้กรอบข้อตกลงฯ ดังกล่าว ซึ่งเป็นการจัดส่งแรงงานไทยไปทำงานในอิสราเอลแบบรัฐต่อรัฐ ทำให้กระบวนการจัดส่งแรงงานไทยเป็นไปอย่างมีประสิทธิภาพ สามารถลดค่าใช้จ่ายในการเดินทางไปทำงานให้กับแรงงานไทย และทำให้แรงงานไทยได้รับการคุ้มครองตามกฎหมายของอิสราเอล ซึ่งได้ดำเนินงานมาอย่างราบรื่นตลอดระยะเวลา 10 ปีที่ผ่านมา
ต่อมาในปี 2563 หน่วยงาน IOM ได้ขอยุติบทบาทในการจัดส่งแรงงานไทยไปทำงานในอิสราเอล อันเป็นผลสืบเนื่องมาจากการแพร่ระบาดของโควิด – 19 ทั้งฝ่ายไทยและอิสราเอลก็ยังคงมุ่งมั่นในการดำเนินโครงการ TIC Project ต่อไป โดย กรมการจัดหางาน และ PIBA ได้หารือร่วมกันในการปรับปรุงข้อตกลงฯ ใหม่เพื่อให้สอดคล้องกับการดำเนินการจัดส่งแรงงานที่กรมการจัดหางานจะเข้ามาดำเนินการแทน IOM และด้วยความพยายามของรัฐบาลไทยและอิสราเอลทำให้บันทึกความตกลงฉบับใหม่ได้ลงนามเมื่อวันที่ 13 ก.ค. 63 ที่อิสราเอล และ Implementation Arrangement to the Agreement ได้ลงนามเมื่อวันที่ 20 ก.ค. 63 ที่ประเทศไทย
+++++++++++++++++++
กองเผยแพร่และประชาสัมพันธ์
9 กันยายน 2563
วันอังคารที่ 15 กันยายน 2563
นายกรัฐมนตรียืนยันเดินทางเข้าไทย ต้องพำนักในสถานกักกัน 14 วัน ย้ำ “การ์ดไม่ตกและไม่ลดความเข้มงวด”
นายกรัฐมนตรียืนยันเดินทางเข้าไทย ต้องพำนักในสถานกักกัน 14 วัน ย้ำ “การ์ดไม่ตกและไม่ลดความเข้มงวด”
วันนี้ (15 กันยายน 2563) เวลา 13.15 น. ณ ตึกสันติไมตรี ทำเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เปิดเผยว่า สถานการณ์การแพร่ระบาดของโควิด-19 ถือว่าเป็นสถานการณ์ที่ไม่ปกติ อาจทำให้มีข้อติดขัดบ้าง ซึ่งรัฐบาลทำงานอย่างหนักเพื่อแก้ไขปัญหา อุปสรรค ข้อเรียกร้องต่าง ๆ ของประชาชนในทุกมิติ รวมทั้งจัดทำวิธีการ กลไก ใหม่ ๆ เพื่อให้สอดคล้องและตอบสนองความต้องการของประชาชน รวมทั้งไม่ขัดข้องหากจำเป็นต้องจัดสรรงบประมาณเพื่อสำหรับจัดทำการลงประชาประชามติ
นายกรัฐมนตรียืนยันการจ่ายเบี้ยคนพิการและเบี้ยยังชีพผู้สูงอายุที่ล่าช้าออกไปว่า เนื่องจากระบบการจ่ายเงิน ขอให้มั่นใจงบประมาณมีเพียงพอและจะเร่งรัดให้เร็วที่สุดตามกำหนดวันที่ 22 ก.ย. นี้ นอกจากนี้รัฐบาลได้เดินหน้ามาตรการจ้างงานนิสิต/นักศึกษาจบใหม่ กว่า 2.6 แสน ตำแหน่ง รวมถึงมาตรการจ้างงานสำหรับผู้ที่ยังว่างงานอีก 1 ล้านตำแหน่งด้วย
ในที่ประชุมคณะรัฐมนตรี ยังมีการหารือเกี่ยวกับการออกวีซ่านักท่องเที่ยวแบบใหม่ Special Tourism Visa ว่า จำต้องหารือเพิ่มเติมในที่ประชุม ศบค. รวมถึงรับฟังความคิดเห็นจากหลายภาคส่วน ทั้งนี้ ยืนยันว่าแม้จะมีวีซ่าแบบใหม่แต่ทุกคนจะต้องเข้าสู่ State Quarantine / Alternative State Quarantine เป็นเวลา 14 วัน รวมทั้งการท่องเที่ยวเชิงสุขภาพที่สามารถใช้วิธี Hospital Quarantine ได้เช่นกัน นายกรัฐมนตรีย้ำว่า ระบบสาธารณสุขของประเทศไทยนั้นอยู่ในอันดับต้นของโลก แต่ต้องอาศัยความร่วมมือของทุกคนในการตรวจสอบ ติดตาม คัดกรองโรค โดยเฉพาะกิจการ/กิจกรรม ที่ได้รับการผ่อนคลายมาตรการแล้ว การ์ดต้องไม่ตกและไม่ลดความเข้มงวด
ในตอนท้าย นายกรัฐมนตรีเผยถึงวันหยุดเพิ่มเติมพิเศษนั้น จะมีการประกาศล่วงหน้าเพื่อให้ประชาชนสามารถวางแผนท่องเที่ยวได้
....................
กลุ่มประชาสัมพันธ์และเผยแพร่ สำนักโฆษก
วันจันทร์ที่ 31 สิงหาคม 2563
โฆษกรัฐบาลเผยกองทัพเรือเตรียมชี้แจงต่อคณะกรรมธิการฯ ยืนยันรัฐบาลรับฟังเสียงประชาชนในการบริหารประเทศทั้งเศรษฐกิจ สังคม และความมั่นคง
โฆษกรัฐบาลเผยกองทัพเรือเตรียมชี้แจงต่อคณะกรรมธิการวิสามัญพิจารณาศึกษาร่างพระราชบัญญัติงบประมาณรายจ่ายประจำปีงบประมาณ พ.ศ. 2564 ยืนยันรัฐบาลรับฟังเสียงประชาชนในการบริหารประเทศทั้งเศรษฐกิจ สังคม และความมั่นคง
วันนี้ (31 ส.ค. 63) เวลา 09.00 น. ณ ทำเนียบรัฐบาล นายอนุชา บูรพชัยศรี โฆษกประจำสำนักนายกรัฐมนตรี เผยคณะกรรมาธิการวิสามัญพิจารณาศึกษาร่างพระราชบัญญัติงบประมาณรายจ่ายประจำปีงบประมาณ พ.ศ. 2564 กำลังพิจาณางบประมาณที่เกี่ยวข้องกับการจัดซื้อเรือดำน้ำตามที่กองทัพเรือ กระทรวงกลาโหม ได้มีการขออนุมัติงบประมาณวงเงิน 3,375 ล้านบาท เพื่อจัดซื้อเรือดำน้ำเพิ่ม 2 ลำ ตั้งแต่ปีงบประมาณรายจ่ายประจำปีงบประมาณ พ.ศ. 2563 แต่เนื่องจากสถานการณ์การแพร่ระบาดของเชื้อไวรัสโควิด-19 จึงได้มีการชะลอการดำเนินการออกไปเป็นเวลา 1 ปี และได้มีการเสนอเพื่อจัดซื้อเรือดำน้ำในปีงบประมาณรายจ่ายประจำปีงบประมาณ พ.ศ. 2564 เป็นครั้งที่ 2 พลเอก ประยุทธ์ จันทร์โอชา นายกรัฐมนตรี ในฐานะรัฐมนตรีว่าการกระทรวงกลาโหม ได้หารือกับกระทรวงกลาโหม โดยกองทัพเรือจะพิจารณาชะลอการจัดซื้อเรือดำน้ำลำที่ 2 และ 3 ซึ่งจะเข้าชี้แจงต่อคณะกรรมาธิการฯ อีกครั้ง เพื่อให้คณะธรรมธิการฯ เป็นผู้พิจารณาตามกลไกของรัฐสภา ทั้งนี้ จะได้นำงบประมาณดังกล่าวไปใช้ตามวัตถุประสงค์อื่นที่เหมาะสม โดยเฉพาะดูแลปัญหาชีวิตความเป็นอยู่ของพี่น้องประชาชน โดยกระทรวงกลาโหมจะเจรจาหารือกับประเทศจีนเพิ่มเติมเกี่ยวกับแนวทางการชะลอการจัดซื้อเรือดำน้ำต่อไป
โฆษกประจำสำนักนายกรัฐมนตรียืนยันว่า รัฐบาลมีความตั้งใจดูแลพี่น้องประชาชนให้ครบทุกภาคส่วน ทั้งด้านเศรษฐกิจ สังคม และความมั่นคง เช่นเดียวกับกรณีการจัดซื้อเรือดำน้ำยังได้สะท้อนให้เห็นถึงแนวทางการทำงานของนายกรัฐมนตรี ด้วยการรับฟังทุกความคิดเห็นของพี่น้องประชาชนในทุกประเด็นทั้งเศรษฐกิจ สังคม รวมถึงการแก้ไขรัฐธรรมนูญ ผ่านกลไกการทำงานอย่างโปร่งใส ยุติธรรมและเป็นเหตุเป็นผล
โอกาสนี้ โฆษกประจำสำนักนายกรัฐมนตรีตอบคำถามสื่อมวลชนเกี่ยวกับการจัดซื้อเรือดำน้ำว่า มีการดำเนินการอย่างถูกต้องในรูปแบบ G2G ตั้งแต่เรือดำน้ำลำที่ 1 ที่มีการส่งมอบแล้ว ในส่วนของลำที่ 2 และลำที่ 3 จะเป็นการส่งมอบต่อเนื่องตามงบประมาณที่จัดตั้งไว้เพื่อจัดซื้อเรือดำน้ำทั้งหมด 3 ลำเป็นจำนวน 36,000 ล้านบาท สำหรับเรือดำน้ำลำที่ 2 และ 3 จำนวน 22,500 ล้านบาท และจากเดิมที่มีการขออนุมัติงบวงเงิน 3,375 ล้านบาทในปีงบประมาณ พ.ศ. 2563 ได้เลื่อนมาในปีงบประมาณ พ.ศ. 2564 ณ วันนี้จะมีการประชุมสภากลาโหมเพื่อให้กองทัพเรือชะลอการจัดซื้อหากเป็นไปได้ และขึ้นอยู่กับการพิจารณาของคณะกรรมาธิการฯ
.......................
กลุ่มประชาสัมพันธ์และเผยแพร่ สำนักโฆษก
วันจันทร์ที่ 24 สิงหาคม 2563
นายกรัฐมนตรีตรวจเยี่ยมสนามบินนานาชาติอู่ตะเภา สร้างความมั่นใจให้กับผู้โดยสารที่ใช้สนามบินอู่ตะเภา ในมาตรการป้องกันโควิด-19 ที่มีมาตรฐานสากล
นายกรัฐมนตรีตรวจเยี่ยมสนามบินนานาชาติอู่ตะเภา เน้นย้ำเจ้าหน้าที่ปฏิบัติตามมาตรการตรวจคัดกรองผู้โดยสารระหว่างประเทศขาเข้าทุกเที่ยวบินอย่างเข้มงวด สร้างความมั่นใจให้ผู้โดยสารที่ใช้สนามบินฯ ถึงมาตรการป้องกันโควิด-19 ที่มีมาตรฐานสากล
วันนี้ (24 ส.ค. 63) เวลา 13.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะรัฐมนตรี ประกอบด้วยนายวิษณุ เครืองาม รองนายกรัฐมนตรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายศักดิ์สยาม ชิดชอบ รัฐมนตรีว่าการกระทรวงคมนาคม นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ นายดิสทัต โหตระกิตย์ เลขาธิการนายกรัฐมนตรี และนายอนุชา บูรพชัยศรี โฆษกประจำสำนักนายกรัฐมนตรี ได้เดินทางมายังอาคารที่พักผู้โดยสาร แห่งที่ 2 การท่าอากาศยานนานาชาติอู่ตะเภา ตำบลพลา อำเภอบ้านฉาง จังหวัดระยอง โดยมี พลเรือโท กฤชพล เรียงเล็กจำนงค์ ผู้อำนวยการท่าอากาศยานอู่ตะเภา และเจ้าหน้าที่ที่เกี่ยวข้องให้การต้อนรับ
นายกรัฐมนตรีได้ตรวจเยี่ยมศูนย์ปฏิบัติการภาวะฉุกเฉิน (EOC) ที่จัดตั้งขึ้นเพื่อให้เกิดการบูรณาการและประสานงานอย่างมีประสิทธิภาพในการปฏิบัติงานร่วมกับศูนย์ปฏิบัติการแก้ไขสถานการณ์ฉุกเฉินด้านความมั่นคงท่าอากาศยาน ให้การสนับสนุนช่วยเหลือการปฏิบัติงานของส่วนราชการที่เกี่ยวข้อง ในการคัดกรองผู้เดินทางเข้าประเทศที่ผ่านเข้ามาคัดกรองตามระบบ ตรวจคนเข้าเมือง และกระทรวงสาธารณสุข วางแผนระบบควบคุม ติดตาม การเคลื่อนย้าย การระวังป้องกัน การรวบรวมและคัดแยกผู้เดินทางขึ้นยานพาหนะไปส่งยังสถานที่ควบคุมเพื่อสังเกตอาการ รวมถึงการประสานงานและประชาสัมพันธ์ ทําความเข้าใจกับผู้โดยสารที่เดินทางมาจากต่างประเทศ พร้อมได้เน้นย้ำให้เจ้าหน้าที่ปฏิบัติตามมาตรการตรวจคัดกรองผู้โดยสารระหว่างประเทศขาเข้าทุกเที่ยวบินอย่างเข้มงวด ตรวจวัดอุณหภูมินักท่องเที่ยวทุกคน เพื่อความปลอดภัย สร้างความมั่นใจให้กับผู้โดยสารที่ใช้สนามบินอู่ตะเภาถึงมาตรการป้องกันการแพร่ระบาดเชื้อไวรัสโควิด-19 ที่มีมาตรฐานสากล และมีประสิทธิภาพสูง พร้อมให้กำลังใจในการปฏิบัติงานของเจ้าหน้าที่ในพื้นที่ด้วย
.............
กลุ่มประชาสัมพันธ์และเผยแพร่ สำนักโฆษก
วันพุธที่ 9 กันยายน 2563
รมว.ทส. เข้าร่วม FCCT panel discussion on “A green & resilient ‘new normal’ for Thailand :  Planning for a post-Pandemic sustainable economy”
รมว.ทส. เข้าร่วม FCCT panel discussion on “A green & resilient ‘new normal’ for Thailand : Planning for a post-Pandemic sustainable economy”
รมว.ทส. เข้าร่วม FCCT panel discussion on “A green & resilient ‘new normal’ for Thailand :
Planning for a post-Pandemic sustainable economy”
วันที่ 8 กันยายน 2563 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ร่วมกล่าวถ้อยแถลง Thailand’s Post-Covid view of environmental issues and sustainability และร่วมการเสวนาในงาน A green & resilient ‘new normal’ for Thailand: Planning for a post-Pandemic sustainable economy ณ สมาคมผู้สื่อข่าวต่างประเทศแห่งประเทศไทย  อาคารมณียาเซ็นเตอร์​ กรุงเทพมหานคร
วันพฤหัสบดีที่ 27 สิงหาคม 2563
ปลัดวธ.เป็นประธานเปิดเทศกาลยลเมืองศิลป์ กินของหรอย จังหวัดกระบี่
ปลัดวธ.เป็นประธานเปิดเทศกาลยลเมืองศิลป์ กินของหรอย จังหวัดกระบี่
วันที่ ๒๖ สิงหาคม ๒๕๖๓ เวลา ๑๙.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้นายกฤษศญพงษ์ ศิริ ปลัดกระทรวงวัฒนธรรม เป็นประธานเปิดเทศกาลยลเมืองศิลป์ กินของหรอย จังหวัดกระบี่ โดยมีนายสมควร ขันเงิน รองผู้ว่าราชการจังหวัดกระบี่ นางสาววิมลลักษณ์ ชูชาติ ผู้อำนวยการสำนักงานศิลปวัฒนธรรมร่วมสมัย นายประสพ เรียงเงิน ผู้ตรวจราชการกระทรวงวัฒนธรรม วัฒนธรรมจังหวัด 14 จังหวัดภาคใต้ ผู้แทนจากหน่วยงานภาครัฐ ภาคเอกชน ประชาชน และนักท่องเที่ยวเข้าร่วมงานเป็นจำนวนมาก ณ ลานปูดำจังหวัดกระบี่
ทั้งนี้ งานดังกล่าว ททท. ได้ร่วมบูรณาการความร่วมมือกับจังหวัดกระบี่ สำนักงานวัฒนธรรมจังหวัดกระบี่ กระทรวงวัฒนธรรม สำนักงานพาณิชย์จังหวัดกระบี่ หอการค้าจังหวัดกระบี่ ภาคส่วนต่างๆ จัดขึ้นเพื่อกระตุ้นการท่องเที่ยวผ่านงานศิลปะ การแสดงร่วมสมัย สตรีท อาร์ต นิทรรศการศิลปะมีชีวิต งานบวร On Tour และอาหารทะเล อาหารพื้นถิ่น ระหว่างวันที่ ๒๖ - ๓๐ สิงหาคม ๒๕๖๓ ลานปูดำ อ.เมือง จ.กระบี่
วันพฤหัสบดีที่ 17 กันยายน 2563
ปลัดวธ.เป็นประธานในพิธีเปิดการสัมมนา “กรมศิลปากรกับการอนุรักษ์มรดกวัฒนธรรมเนื่องในศาสนาอิสลาม” ในงานสัปดาห์วิชาการพิพิธภัณฑ์เนื่องในวันพิพิธภัณฑ์ไทย
ปลัดวธ.เป็นประธานในพิธีเปิดการสัมมนา “กรมศิลปากรกับการอนุรักษ์มรดกวัฒนธรรมเนื่องในศาสนาอิสลาม” ในงานสัปดาห์วิชาการพิพิธภัณฑ์เนื่องในวันพิพิธภัณฑ์ไทย
วันที่ ๑๗ กันยายน ๒๕๖๓ เวลา ๐๙.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายกฤษศญพงษ์ ศิริ ปลัดกระทรวงวัฒนธรรม เป็นประธานในพิธีเปิดการสัมมนา “กรมศิลปากรกับการอนุรักษ์มรดกวัฒนธรรมเนื่องในศาสนาอิสลาม” ในงานสัปดาห์วิชาการพิพิธภัณฑ์เนื่องในวันพิพิธภัณฑ์ไทย "ความเสมอภาคบนความหลากหลายของพิพิธภัณฑ์ไทย ๒๐๒๐" โดยมี นายประทีป เพ็งตะโก อธิบดีกรมศิลปากร ผู้บริหาร และประชาชนที่สนใจเข้าร่วม ณ ห้องประชุมอาคารดำรงราชานุภาพ พิพิธภัณฑสถานแห่งชาติ พระนคร กรุงเทพฯ
สำหรับกิจกรรมงานสัปดาห์วิชาการพิพิธภัณฑ์เนื่องในวันพิพิธภัณฑ์ไทย จัดขึ้นโดยมีวัตถุประสงค์เพื่อประชาสัมพันธ์กิจกรรมที่จัดเนื่องในวันพิพิธภัณฑ์ไทย ในโอกาสครบรอบ “๑๔๖ ปี กิจการพิพิธภัณฑ์ไทย” ภายใต้แนวคิด “พิพิธภัณฑ์ เข้าถึงได้ สนุก และทันสมัย “ (Learning by Playing)